(>) 


I STANDARDI 
I ZASTAVE 


3LIKE HRVATSKE 


lički prilog knjizi 
I ZASTAVA 
_IKE HRVATSKE 


BI: mE i la 


ze reb, 2008. 
| orekcije 2015. 
> 


Grafički standardi grba i zastave Republike Hrvatske 


su 


sd 


PSA va 


| bi 9 S ia 


Nacrt grba Republike Hrvatske. 


Konstrukcijski nacrt grba bez prikaza ili (heraldičke) naznake boja NIJE 
prihvatljiv za prikazivanje grba Republike Hrvatske, već je nužno prikazati boje — 
bilo stvarnim apliciranjem boja ili njihovom naznakom — heraldičkom šrafurom ili 
reljefnim prikazom. Nacrt grba služi kao temelj za pozitiv, šrafirani i kolorirani 
prikaz te kao temelj za trodimenzionalni (reljefni) prikaz. 

Konstrukcija grba Republike Hrvatske, 1. dio 


Glavni štit: 


Glavni štit upisan je u pravokutnik visine 550 i širine 500 jedinica, a donji 
dio obrubljuje polukružnica polumjera 250 jedinica upisana u taj pravokutnik te 
dodiruje njegov donji rub. Središte te polukružnice nalazi se u točki H koja se 
nalazi na okomitoj osi grba, 250 jedinica od dna. Ovime se opisuje vanjski rub 
crvenog ruba koji obrubljuje glavni štit. 


Širina crvenog ruba iznosi 4 jedinice. Između crvenog obruba i šahiranih 
polja nalazi se bijeli rub širina kojega je 6 jedinica. 


Unutrašnje polje glavnog štita podijeljeno je na 5x5 jednakih polja, visine 
106 i širine 96 jedinica, koja su naizmjenično obojena crveno i srebrno (bijelo). 


Okvir krune štita: 


Kruna štita konstruirana je na temelju koncentričnih kružnih lukova kojima 
je središte u točki A, koja se nalazi na sjecištu okomite osi grba i dna glavnog 
štita. Donji rub crvenog obruba krune definira kružnica s polumjerom 600 
jedinica, gornji rub donjeg crvenog obruba je 4 jedinice od njega, dakle definiran 
polumjerom 604 jedinice, a donji rub pet štitova u kruni kružnim lukom polumjera 
610 jedinica. 


Štitovi u kruni definirani su točkom C5 na kružnom luku polumjera 610 
jedinica, koja se nalazi u produžetku pravca koji definira (heraldički) desni rub 
šahiranog polja glavnog štita (odnosno isto tako na lijevoj strani koja je simetrična 
na okomitu os). 


Desni rub štita u kruni definiran je pravcem A-C5, koji s okomicom zatvara 
kut jednak 5a = sin'' (240/610), što iznosi približno 5a = 23,169". Pravci koji taj 
kut dijele na pet jednakih kutova a = 4,634“ definiraju okomite stranice pojedinih 
štitova u kruni, te njihove vrhove. 


Gornji rub crvenog obruba štita definiran je izlomljenom linijom koja povezuje 
vrhove koje se nalaze naizmjenično na kružnicama sa središtem u točki A i 
polumjerima 820 i 770 jedinica, na sjecištima s pravcima koji prolaze točkom A iz 
prethodnog paragrafa: F-D1-F2-D3-F4-D5. 


Desni rub crvenog obruba definiran je pravcem paralelnim s pravcem A-C5- 
DS i od njega udaljenim 10 jedinica kroz točke G1-G2. Točka G1 nalazi se na 
sjecištu tog pravca s kružnicom sa središtem u A i polumjerom 600 jedinica, a 
točka G2 nalazi se na sjecištu tog pravca s produžetkom pravca F4-D5. 

Crveni obrub ima širinu 4 jedince, a bijeli obrub unutar njega još 6 jedinica, 
linija paralelnih vanjskom linijom crvenog obruba definiranom naprijed. Na taj se 
način dobiju točke E, E2, E4 koje predstavljaju vrhove štitova koji sačinjavaju 
krunu. 

* Sve veličine osim označene prikazane su približno, tako da je M = 147,718 zaokruženo na M = 148. 


Konstrukcija grba Republike Hrvatske, 2. dio. 


Detalji štitova u kruni: 


Na jednak način (paralelno od vanjskog ruba crvenog obruba, 10 jedinica) 
dobije se i visina bočnih stranica štitova u kruni M. Budući da je ova veličina 
dobivena kao rezultat konstrukcije njezin iznos nije cijeli broj, a približno iznosi 
M = 147,718 jedinica. U nastavku opisa konstrukcije veličine su zaokružene na 
cijele brojeve, što je prihvatljivo za većinu primjena. 


Grede grba Dubrovačke Republike definirane su koncentričnim kružnim 
lukovima koji veličinu M dijele na četiri jednaka dijela, dakle s polumjerima 647, 
684, 721 i 758 jedinica. Polja grba obojana su naizmjenično tamno plavo 
(,modro“) i crveno. 


Elementi najstarijeg poznatog grba Hrvatske osno su simetrični oko osi A- 
F4. Središte kružnice koja opisuje zvijezdu nalazi se na toj osi i kružnici koja dijeli 
gornju crvenu prugu grba Dubrovačke Republike na dva dijela (tj. udaljena M/8 
od kružnica koje definiraju tu prugu). Polumjer kružnice je 30 jedinica, u njoj je 
upisana pravilna šesterokraka zvijezda (linije koje definiraju Zvijezdu povezuju 
svaki drugi vrh jednoliko raspoređen po kružnici, tj. svakih 60“). Dva vrha 
zvijezde nalaze se na osi tog grba. Zvijezda je obojana zlatno, odnosno žuto. 


Polumjesec je definiran dvama kružnim lukovima s polumjerima 45 i 60 
jedinica, čija središta su postavljena na osi grba tako da manji dodiruje kružni luk 
koji definira donji rub crvene grede na dubrovačkom grbu te tako da ga veći 
kružni luk siječe u točkama u kojim on siječe kružni luk koji definira gornji rub 
donje crvene grede grba Dubrovačke Republike. Polumjesec je obojan srebrno, 
odnosno bijelo. Polje grba obojano je svijetlo plavo. 


Okrunjene leopardove glave simetrične su na svoju okomitu os, prikazane 
crno obrubljenim žutim poljima s crno iscrtanim crtama lica. Veličina jedne glave 
s krunom je 49 jedinica visine i 46 jedinica širine. Donja glava nalazi se u 
okomitoj osi grba tako da se njezin donji rub poklapa s kružnim lukom koji 
definira donji rub grba Dubrovačke Republike. Središta gornje dvije glave 
međusobno su razmaknuta 60 jedinica, simetrično na okomitu os grba, na visini 
koja odgovara polovici razmaka između kružnih lukova koji definiraju gornju 
gredu grba Dubrovačke Republike. Polje grba obojano je svijetlo plavo. 


Koza u grbu Istre prikazana je žuto sa crvenim rogovima i papcima, sa 
crnim linijama koje naznačuju oko, krzno, papke i rogove. Lik koze upisan je u 
polje koje je 12,5 jedinica odmaknuto od rubova štita te jednako toliko od kružnog 
luka koji definira gornji rub gornje crvene grede grba Dubrovačke Republike. 
Polje grba obojano je tamno plavo (,modro“). 


Grede u grbu Slavonije definirane su koncentričnim kružnim lukovima sa 
središtem u točki A i polumjerima 638, 647, 693 i 702, Uže grede obojane su 
srebrno, odnosno bijelo, a greda među njima crveno. U njoj se nalazi lik kune u 

Grafički standardi grba i zastave Republike Hrvatske 


trku obojan smeđe (crna boja je jednako prihvatljiva — heraldički kuna je obojana 
»u prirodnoj boji“), obrubljena crnim i s crnim okom, te bijelim dijelom u području 
trbuha. Lik kune upisan je u polje 9 jedinica udaljeno od rubova crvenog polja. Na 
osi grba Slavonije nalazi se središte kružnice koja opisuje zvijezdu, jednako 
konstruiranu kao i ona u najstarijem poznatom grbu Hrvatske, s polumjerom 30 
jedinica, koja dotiče kružni luk koji definira donji rub gornje crvene grede grba 
Dubrovačke Republike. Polje grba obojano je svijetlo plavo. 


Središnja točka grba: 


Središnja točka grba, njegovo grafičko središte i geometrijsko težište 
nalazi se u točki T koja leži na okomitoj osi grba, 5 jedinica iznad pravca koji čini 
rub između drugog i trećeg polja glavnog štita brojano od gornjeg kraja. 


Ova točka značajna je za pozicioniranje grba u zastavi. 


Pantone CMYK RGB Šrafura 
Crvena | [in 186 C 0-100-100-0 | 255-0-0 
mr 
Srebrna 41C 5-0-5-10 | 204-204-204 
Transparent 
White 0-0-0-0 255-255-255 
Bijela kk 0-0-0-0 255-255-255 
Plava zg 297 C 50-0-0-0 | 153-204-255 
Moda | (E 280 C 100-70-0-10. | 0-51-153 
BEE src 
Zlatna 
ma 116 C 0-10-100-0 | 255-204-0 
Smeđa 174 C 10-85-100-35 |  153-51-0 
Crna [E Process Black | 0-0-0-100 0-0-0 zi 


Preporučene boje za prikaz grba Republike Hrvatske. 

Sedmerobojni tisak grba Republike Hrvatske, sa zlatnom i srebrnom folijom. 


Pantone 
Crvena A 186 C 
Srebrna zi 877 C 
Bijela maa 
Plava mm 297Ć 
Modra | EN 280 C 
Zlatna JIN 871 C 
Smeđa 174 C 
Crna Eg Process Black 


Sedmerobojni tisak grba Republike Hrvatske sa zlatnom i srebrnom folijom 
primjeren je samo za najsvečanije izvedbe prikaza grba. Za tisak je potreban 
pigment koje imitira srebrni i zlatni metal. Ovaj oblik nije primjereno koristiti za 
tisak ili prikaz dobiven miješanjem boja (CMYK, RGB). 

Sedmerobojni tisak grba Republike Hrvatske, sa srebrnom folijom. 


Pantone 
Crvena A 186 C 
Srebrna zi 877 C 
Bijela maa 
Plava mnm 29PĆ 
Modra | EN 280 C 
Zlatna [7] 116 C 
Smeđa ER 174 C 
Crna Ez Process Black 


Sedmerobojni tisak grba Republike Hrvatske sa srebrnom folijom također 
primjeren je za najsvečanije izvedbe prikaza grba. S obzirom da su površine 
zlatnih elemenata relativno male u odnosu na cjelino, zamjena zlatne folije žutom 
bojom ekonomski je prihvatljiva inačica koja nimalo ne gubi na svojem dignitetu. 
Za tisak je potreban pigment koje imitira srebrni metal. Ovaj oblik nije primjereno 
koristiti za tisak ili prikaz dobiven miješanjem boja (CMYK, RGB). 

Sedmerobojni tisak grba Republike Hrvatske, s imitacijom srebrne folije. 


Pantone CMYK RGB 
Crvena (| [E 186 C 0-100-100-0.  255-0-0 
Srebrna 441 C 5-0-5-10 | 204-204-204 
Bijela Transparent | 0.0-0-0 | 255-255-255 
Plava (| (77 297 C 50-0-0-0 | 153-204-255 
Modra —— ji  2s0Cc 100-70-0-10 | 0-51-153 
Zlatna [7] 116 C 0-10-100-0 | 255-204-0 
Smeđa 174 C — 10-85-100-35.  153-51-0 
Crna Eg Process Blacki  0-0-0-100 0-0-0 


Sedmerobojni tisak grba Republike Hrvatske s imitacijom srebrne folije primjeren 
je za svečane i službene izvedbe prikaza grba. Ovaj je oblik primjeren za tisak ili 
prikaz dobiven miješanjem boja (CMYK, RGB). Ovaj oblik posve je 
jednakovrijedan obliku za šesterobojni tisak, te je izbor korisnika koji će 
upotrijebiti. 

Šesterobojni tisak grba Republike Hrvatske. 


Pantone CMYK RGB 

Crvena | [E 186 C 0-100-100-0.  255-0-0 
Bijela TrensRareNt = 0.0-0-0 | 255-255-255 
Plava | [7] 297 C 50-0-0-0 | 153-204-255 
Modra — | — Ji 2soCc 100-70-0-10 | 0-51-153 
Zlatna (| [7] 116 C 0-10-100-0 | 255-204-0 
Smeđa | EN 174 C — 10-85-100-35.  153-51-0 

Crna [E Process Black 0-0-0-100 0-0-0 


Šesterobojni tisak grba Republike Hrvatske primjeren je za svečane i službene 
izvedbe prikaza grba. Ovaj je oblik za tisak ili prikaz dobiven miješanjem boja 
(CMYK, RGB). Ovaj oblik posve je jednakovrijedan obliku za sedmerobojni tisak 
s imitacijom srebrne folije, te je izbor korisnika koji će upotrijebiti. 

Peterobojni tisak grba Republike Hrvatske. 


Pantone CMYK RGB 
Crvena | [E 186 C 0-100-100-0.  255-0-0 
Bijela TanSRareNt | 000.0 | 255-255-255 
Plava | ZT 297 C 50-0-0-0 | 153-204-255 
Modra —|— Ji  2soCc 100-70-0-10 | 0-51-153 
Zlatna [7] 116 C 0-10-100-0 | 255-204-0 
Crna Ez Process Black/  0-0-0-100 0-0-0 


Peterobojni tisak grba Republike Hrvatske primjeren je za sve prilike kada 
ekonomski ili drugi razlozi opravdavaju izostavljanje smeđe boje, i može 
adekvatno zamijeniti oblike za šesterobojni tisak ili sedmerobojni tisak s 
imitacijom srebrne folije. 

Jednobojni tisak grba Republike Hrvatske (pozitiv). 


Heraldički je prihvatljiva naznaka boja u jednobojnom tisku bojanjem određenih 
polja jednom bojom i ostavljanjem drugih dijelova neobojanih (crno-bijeli prikaz, 
odnosno prikaz jednom bojom i bojom podloge - pozitiv). Pri tome su crno 
(odnosno drugom bojom tiska) prikazuju ovi elementi grba: crvena polja glavnog 
štita, crveni obrub grba, tamno plava (,modra“*) polja grbova u kruni, zvijezde, 
polumjesec, obrubi i linije okrunjenih leopardovih glava, crne linije lika koze, te 
kuna i srebrne pruge u grbu Slavonije. Bijelom (odnosno bojom podloge) ostaju 
elementi: srebrna polja glavnog štita, bijeli obrub tog štita i krune, svijetlo plava 
polja grbova u kruni, crvene grede grba Dubrovačke Republike, zlatna lica i krune 
leopardovih glava, žuti i crveni dijelovi lika koze i crvena greda, oko i trbuh kune u 
grbu Slavonije. 

Jednobojni tisak grba Republike Hrvatske (heraldička šrafura). 


U skladu s heraldičkom praksom, naznake boja u jednobojnom prikazu pravilno 
se iskazuju korištenjem uvriježene heraldičke šrafure: crvena okomito šrafirano, 
plava vodoravno šrafirano, crna zapunjeno crnim ili šrafirano i okomito i 
vodoravno, zlatna/žuta popunjeno točkicama, srebrna/bijela bez šrafure. Smeđa 
boja nema tradicionalnu šrafuru, može se prikazati bez šrafure, kao crna ili 
šrafirano vodoravno i koso. 

Jednobojni tisak grba Republike Hrvatske, primjeren za male izvedbe. 

Za prikaz grba dimenzija koje visinom ne prelaze 20 mm, može se iskoristiti 
pojednostavljeni crtež grba u kojem su pojedini sitniji detalji izostavljeni. 

Jednobojni tisak grba Republike Hrvatske (heraldička šrafura), primjeren za male izvedbe. 


Za prikaz grba dimenzija koje visinom ne prelaze 20 mm, može se iskoristiti 
pojednostavljeni crtež grba u kojem su pojedini sitniji detalji izostavljeni. 

Peterobojni tisak grba Republike Hrvatske, primjeren za male izvedbe. 


Pantone CMYK RGB 
Crvena | [E 186 C 0-100-100-0.  255-0-0 
Bijela TanSRareNt | 000.0 | 255-255-255 
Plava | ZT 297 C 50-0-0-0 | 153-204-255 
Modra (| E 280 C 100-70-0-10 | 0-51-153 
Zlatna [7] 116 C 0-10-100-0 | 255-204-0 
Crna I Process Black 0-0-0-100 0-0-0 

Za prikaz grba dimenzija koje visinom ne prelaze 20 mm, može se iskoristiti 
pojednostavljeni crtež grba u kojem su pojedini sitniji detalji izostavljeni. 

Pečatna izvedba grba Republike Hrvatske. 


Još je više u detaljima pojednostavljen pečatni prikaz, koji se koristi 
isključivo za izradu grba u pečatima i žigovima, visina manje od 20 mm (tipično 
između 10 i 15 mm). Izuzetno, ovaj prikaz može se iskoristiti i za prikaz grba 
većih dimenzija ako se grb prikazuje na podlogama vrlo grube teksture koja ne 
dozvoljava izradu detalja (primjerice klesanje u nekim vrstama kamena). 

Konstrukcija zastave Republike Hrvatske. 


Konstrukcija zastave temelji se na zahtjevu koji se očituje iz likovnog 
priloga Zakonu, da se grb nalazi u sredini zastave tako da se gornji rub glavnog 
štita poklapa s rubom između crvene i bijele pruge zastave, te da se rub između 
četvrtog i petog reda polja u glavnom grbu poklapa s rubom između bijele i plave 
pruge zastave. Prema tome, a uvažavajući prethodnu konstrukciju grba, širina 
bijele pruge iznosi 434 jedinice, kao i crvena i plava pruga, što daje širinu zastave 
od 1302 jedinice. 


Zakonski je propisano da je omjer širine i dužine zastave 1:2, pa je dužina 
zastave 2604 jedinice. 


Na takvu zastavu aplicira se grb Republike Hrvatske veličine glavnog štita 
500x550 jedinica, tako da se središnja točka grba poklapa sa sjecištem 
dijagonala zastave. Takav štit zadire 116 jedinica u plavo polje, dok se njegov 
gornji rub poklapa s rubom između crvene i bijele pruge zastave. 


Za razliku od grba Republike Hrvatske prikazanog ranije, grb apliciran na 
zastavu ne sadrži bijelo polje između polja glavnog štita i crvenog obruba, već 
cijelo polje koje je inače bijeli obrub, zajedno s crvenim obrubom čini jedinstven 
10 jedinica širok crveni obrub oko polja glavnog štita. 


Kruna grba nalazi se posve u crvenom polju, konstrukcijski odgovarajuća 
glavnom štitu grba, s time da se crveni obrub krune objedinjuje s crvenom 
podlogom pruge, pa je vizualno kruna obrubljena samo bijelim obrubom širine 6 
jedinica. To daje visinu krune od približno 265 jedinica i širinu oko 610 jedinica. 

Pojednostavljena konstrukcija zastave Republike Hrvatske. 


Budući da je uobičajeno veličinu zastave mjeriti duljinom njezine širine, 
pojednostavljena konstrukcija zastave može se prikazati na temelju ukupne 
veličine 100x200. Sirina crvene, bijele i plave pruge iznosi trećinu širine zastave. 

Tada glavni štit grba ima visinu 42,2 jedinice i širinu 38,4 jedinica, a kruna 
grba je visine 20,3 i širine 46,8 jedinica. 

Zastava Republike Hrvatske. 


Pantone CMYK RGB 

Crvena (A 186 C 0-100-100-0.  255-0-0 
Bijela MD 0-0-0-0 | 255-255-255 
Plava | [7] 297 C 50-0-0-0 | 153-204-255 
Modra | 280 C 100-70-0-10 | 0-51-153 
Zlatna [7] 116 C 0-10-100-0 | 255-204-0 
Smeđa | [EE 1740. — 10-85-100-35  153-51-0 

Crna I Process Black 0-0-0-100 0-0-0 


Pruge zastave bojaju se bojama koje odgovaraju bojama upotrijebljenim u 
prikazu grba Republike Hrvatske (za šesterobojni tisak). 


Grb na zastavi nikada ne prikazuje s upotrebnom srebrne i zlatne boje, 
njihovih metaliziranih zamjena, kao ni zamjene sivom odnosno zlatno-žutom, 
nego isključivo koristeći bijelu i žutu boju. 


Plava boja pruge zastave jednake je nijanse kao modra boja grbova u 
kruni. 


Smeđa boja kune može se zamijeniti crnom kod izvedbi kod kojih za to 
postoji ekonomsko opravdanje. 

Stražnja strana (revers) zastave na koplju Prednja strana (avers) zastave na koplju 


100 


150 

Revers zastave Republike Hrvatske 


Izgled grba Republike Hrvatske na reversu (stražnjoj strani) zastave 
jednak je prikazu grba na aversu (prednjoj strani) zrcaljen oko okomite osi. Kuna i 
koza na obje strane zastave moraju svojim glavama biti okrenute prema kolju 
zastave, odnosno najstariji hrvatski grb nalazi se na obje strane zastave bliže 
koplju, a grb Slavonije bliže slobodnom kraju zastave. 


Zastava trgovačke mornarice Republike Hrvatske. 


Zastava Republike Hrvatske za upotrebu na brodovima propisana je 
jednakog izgleda kao i službena zastava za upotrebu na kopnu, osim što se 
razlikuje u omjeru ukupne dužine i širine, koji je za upotrebu na brodovima 
propisan na 2:3. 

Krmena i pramčana vojnopomorska zastava Republike Hrvatske. 


Zastava predsjednika Republike Hrvatske. 

Središnji dio lente predsjednika Republike Hrvatske. 


Kopča lente Predsjednika Republike. 

Zakonske norme koje uređuju grb i zastavu Republike Hrvatske 


Ustav Republike Hrvatske, 22. prosinca 1990., Narodne novine, br. 56/1990, 
22. prosinca 1990. 


Članak 11. 


Grb Republike Hrvatske povijesni je hrvatski grb čija je osnovica 25 naizmjeničnih crvenih 
i bijelih (srebrenih) polja. 


Zastava Republike Hrvatske sastoji se od tri boje: crvene, bijele i plave, s povijesnim 
hrvatskim grbom u sredini. 


Himna je Republike Hrvatske "Lijepa naša domovino". 


Opis povijesnoga hrvatskog grba i zastave i tekst himne te uporaba i zaštita tih i drugih 
državnih znamenja ureduje se zakonom. 


Odredbe ČI. 11 Ustava RH nisu mijenjane kasnijim amandmanima ustava te se u 
istom oblik pojavljuju i u kasnijim službenim tekstovima Ustava: 


Ustav Republike Hrvatske (pročišćeni tekst), 20. siječnja 1998., Narodne 
novine, br. 8/1998, 26. siječnja 1998. 


Ustav Republike Hrvatske (pročišćeni tekst), 4. prosinca 2000., Narodne 
novine, br. 124/2000, 11. prosinca 2000. 


Ustav Republike Hrvatske (pročišćeni tekst), 25. travnja 2001., Narodne 
novine, br. 41/2001, 7. svibnja 2001. 


42 


Zakon o grbu, zastavi i himni Republike Hrvatske te zastavi i lenti 
predsjednika Republike Hrvatske, 21. prosinca 1990., Narodne novine, br. 
55/1990, 21.12.1990. 


I. OPĆE ODREDBE 

Članak 1. 
Ovim zakonom uređuje se opis povijesnog hrvatskog grba, zastave, tekst i napjev himne 
Republike Hrvatske, te opis zastave i lente predsjednika Republike Hrvatske, kao i način i zaštita 
njihove uporabe. 

Članak 2. 
Grbom, zastavom i himnom Republike Hrvatske predstavlja se Republika Hrvatska i izražava 
pripadnost Republici Hrvatskoj. 

Članak 3. 
Grb, zastava i himna Republike Hrvatske rabe se u skladu s odredbama ovoga zakona, na način 
kojim se ističe ugled i dostojanstvo Republike Hrvatske. 

Članak 4. 
Grb, zastava i himna Republike Hrvatske mogu se rabiti u obliku, opisu i tekstu koji su utvrđeni 
Ustavom Republike Hrvatske i uređeni ovim zakonom. U grbu i na zastavi Republike Hrvatske ne 
može se ništa mijenjati. Iznimno, ako je statutom ili drugim propisom pravnih osoba predviđeno, 
dijelovi grba ili zastave Republike Hrvatske mogu se rabiti kao sastavni dio drugih amblema 
odnosno znakova, pod uvjetom da se time ne vrijeđa ugled i dostojanstvo Republike Hrvatske. 

Clanak 5. 
Zabranjeno je javno isticati dotrajale, neuredne, poderane ili na drugi način oštećene grb ili 
zastavu Republike Hrvatske. 

Članak 6. 
Uporaba grba, zastave i himne Republike Hrvatske slobodna je u umjetničkom i glazbenom 
stvaralaštvu i u odgojno-nastavne svrhe, pod uvjetom da se time ne vrijeđa ugled i dostojanstvo 
Republike Hrvatske. 

II. GRB REPUBLIKE HRVATSKE 

Članak 7. 
Grb Republike Hrvatske je povijesni hrvatski grb u obliku štita dvostruko podijeljen vodoravno i 
okomito u dvadesetpet crvenih i bijelih (srebrnih) polja. tako da je prvo polje u gornjem lijevom 
kutu štita crvene boje. Iznad štita se nalazi kruna sa pet šiljaka koja se u blagom luku spaja sa 
lijevim i desnim gornjim dijelom štita. U krunu je smješteno pet manjih štitova s povijesnim 
hrvatskim grbovima koji su poredani od lijeve na desnu stranu štita u ovom redu: najstariji poznati 
grb Hrvatske, grbovi Dubrovačke Republike, Dalmacije, Istre i Slavonije. Omjer visine polja na 
glavnom štitu i visine manjih štitova u kruni je 1 : 2,5, a omjer širine polja na glavnom štitu i širine 
manjih štitova u kruni 1: 1. Najstariji poznati grb Hrvatske sadrži u štitu na plavom polju žutu 
(zlatnu) šesterokraku zvijezdu s bijelim (srebrnim) mladim mjesecom. Grb Dubrovačke Republike 
sadrži u štitu na modrom polju dvije crvene grede. Dalmatinski grb sadrži u štitu na plavom polju 
tri Žute (zlatne) okrunjene leopardove glave. Istarski grb sadrži u štitu na modrom polju žutu 
(zlatnu) kozu okrenutu u lijevo s crvenim papcima i rogovima. Slavonski grb sadrži u štitu na 
plavom polju dvije poprečne bijele (srebrne) grede, a između greda je crveno polje po kojem 
lagano stupa kuna na lijevo. U gornjem plavom polju je žuta (zlatna) šesterokraka zvijezda. Grb je 
obrubljen crvenom crtom. 

Članak 8. 
Grb Republike Hrvatske rabi se: 
1. u sastavu pečata i žigova državnih organa i drugih javnih tijela prema republičkim propisima o 
pečatima i žigovima s grbom Republike Hrvatske; 
2. u službenim natpisima organa društveno-političkih zajednica istaknutim na zgradama u kojima 
su smješteni u Republici Hrvatskoj, u uredima Vlade Republike Hrvatske u inozemstvu ; 
3. na zgradama u kojima su smješteni državni organi druga javna tijela u Republici Hrvatskoj, te u 
svečanim prostorijama tih zgrada; , 
4. na službenim aktima i sličnim aktima kojima se služe zastupnici i članovi Predsjedništva 
Republike Hrvatske, predsjednik Sabora Republike Hrvatske, predsjednik Vlade Republike 
Hrvatske i drugi ovlašteni predstavnici Predsjedništva Republike Hrvatske, Sabora i Vlade 

Republike Hrvatske, te u ministarstvima i drugim republičkim državnim organima uz uvjete i na 
način koji su utvrđeni njihovim aktima; 
5. na diplomama i svjedodžbama o završenom školovanju; 
6. u drugim prilikama utvrđenim zakonom. 

Članak 9. 
Izvornik grba Republike Hrvatske čuva se u Saboru Republike Hrvatske i prema njemu se 
oblikuju grbovi. 

III. ZASTAVA REPUBLIKE HRVATSKE 

Članak 10. 
Zastava Republike Hrvatske sastoji se od tri boje: crvene, bijele i plave s grbom Republike 
Hrvatske u sredini. Omjer širine i dužine zastave je 1 : 2. Boje zastave su položene vodoravno i to 
ovim redom s gornje strane: crvena, bijela i plava. Svaka boja čini jednu trećinu širine zastave. 
Grb Republike Hrvatske je smješten u sredini zastave tako da gornji dio grba (kruna) zalazi u 
crveno polje zastave, a donji dio grba zalazi u plavo polje zastave. Središnja točka grba poklapa 
se s točkom u kojoj se sijeku dijagonale zastave. 

Članak 11. 
Zastava Republike Hrvatske ističe se: 
1. stalno na zgradama svih državnih organa; 
2. u dane praznika Republike Hrvatske; 
3. u dane žalosti u Republici Hrvatskoj i vije se za trajanja žalosti na pola stijega; 
4. u drugim prilikama utvrđenim zakonom. Zastavu Republike Hrvatske viju brodovi i druga plovila 
pomorske i unutarnje plovidbe. Potanje propise o vijenju zastave Republike Hrvatske u smislu 
prethodnog stavka propisat će Vlada Republike Hrvatske. 

Članak 12. 
Zastava Republike Hrvatske može se isticati: 
1. pri javnim skupovima (političkim, znanstvenim, kulturno-umjetničkim, sportskim i drugim) koji se 
održavaju u Republici Hrvatskoj, u skladu s pravilima i običajima održavanja takvih skupova; 
2. u drugim prilikama, ako njezina uporaba nije u suprotnosti s odredbama zakona 

Članak 13. 
Ako se zastava Republike Hrvatske ističe preko ulice ili trga u okomitom položaju, tada se crvena 
boja zastave nalazi na: 
1. sjevernoj strani - ako je pravac ulice istok - zapad, odnosno zapad - istok; 
2. istočnoj strani - ako je pravac ulice sjever - jug, odnosno jug - sjever; 
3. istočnoj strani kružnog trga. Ako se zastava Republike Hrvatske ističe okomito na stolu, tribini 
ili kakvom drugom počasnom mjestu, crvena boja zastave je prva s lijeve strane, gledano s 
prednje strane. Ako se zastava Republike Hrvatske polaže na odar, postolje ili koji drugi predmet 
ili se nosi u vodoravnom položaju, crvena boja se nalazi s lijeve strane gledano s prednje strane. 

Clanak 14. 
U svečanim prilikama zastava Republike Hrvatske podiže se i spušta, ističe i skida odnosno 
prenosi uz uobičajene počasti (ustajanje, pozdravljanje i drugo). 

IV. HIMNA REPUBLIKE HRVATSKE 

Članak 15. 
Himna Republike Hrvatske je "Lijepa naša domovino". 

Članak 16. 
Tekst himne Republike Hrvatske glasi "Lijepa naša domovino, Oj junačka zemljo mila, Stare slave 
djedovino, da bi vazda sretna bila! Mila, kano si nam slavna, Mila si nam ti jedina. Mila, kuda si 
nam ravna, Mila, kud si planina! Teci Dravo, Savo teci, Nit' ti Dunav silu gubi, Sinje more svijetu 
reci, Da svoj narod Hrvat ljubi. Dok mu njive sunce grije, Dok mu hrašće bura vije, Dok mu mrtve 
grobak krije, Dok mu živo srce bije!" 

Članak 17. 
Napjev s tekstom himne "Lijepa naša domovino" jest [notni zapis] 

Članak 18. 
Himna Republike Hrvatske izvodi se: 1. na početku zasjedanja Sabora Republike Hrvatske; 2. pri 
službenom dolasku u Republiku Hrvatsku odnosno pri ispraćaju iz Republike Hrvatske šefa 
strane države ili ovlaštenog predstavnika međunarodne organizacije; 3. u drugim slučajevima 
utvrđenim zakonom. 

Članak 19. 
Himna Republike Hrvatske može se izvoditi i na službenim proslavama, političkim skupovima i 
drugim svečanim manifestacijama. Himna Republike Hrvatske ne smije se izvoditi na način i u 
prilikama koji vrijeđaju ugled i dostojanstvo Republike Hrvatske. 


Clanak 20. 

Izvornik teksta i napjeva himne Republike Hrvatske čuva se u Saboru Republike Hrvatske. 
Članak 21. 

Himna Republike Hrvatske izvodi se sviranjem, pjevanjem ili sviranjem i pjevanjem. 
Članak 22. 


Himna Republike Hrvatske izvodi se uz odavanje uobičajenih počasti od strane svih prisutnih. 
V. ZASTAVA PREDSJEDNIKA REPUBLIKE HRVATSKE 

Članak 23. 
Zastava predsjednika Republike Hrvatske je kvadratnog oblika obrubljena tankim rubom 
naizmjeničnih crvenih i bijelih polja. U sredini zastave na modroj podlozi je znak u obliku 
povijesnog hrvatskog grba sa 25 crvenih i srebrnih polja. Štit krasi vijenac medaljona u kojima su 
povijesni hrvatski grbovi poredani od lijeve na desnu stranu štita ovim redom: najstariji poznati 
grb Hrvatske, grbovi Dubrovačke Republike, Dalmacije, Istre i Slavonije. Sa medaljona se 
uzdužno pružaju snopovi usporednih zlatnih, crvenih i bijelih linija. Iznad štita je položena vrpca s 
bojama zastave Republike Hrvatske, na kojoj su u sredini zlatnim slovima u rimskoj kapitali 
izvezena slova "RH". koja znače: Republika Hrvatska. 

Članak 24. 
Zastava predsjednika Republike Hrvatske se ističe: 
a) na zgradi u kojoj su službene prostorije i stan predsjednika kada on tamo boravi: 
b) na prometnom sredstvu u kojem se nalazi predsjednik: 
c) u drugim svečanim prilikama. 

VI. LENTA PREDSJEDNIKA REPUBLIKE HRVATSKE 

Članak 25. 
Lenta predsjednika Republike Hrvatske je znak predsjedničke časti, sastoji se od tri boje: crvene, 
bijele i plave koje su položene kao i na zastavi Republike Hrvatske. Lenta je obrubljena zlatnim 
rubom. U sredini lente s prednje strane u bijelom polju nalazi se grb Republike Hrvatske obrubljen 
zlatnim rubom koji je s lijeve strane ukrašen izvezenim zlatnim grančicama hrasta, a s desne 
strane zlatnim grančicama masline. Lenta se nosi položena preko desnog ramena dijagonalno 
poprsjem do struka gdje se kopčom spaja s drugim krajem lente. Kopča je kvadratičnog oblika 
obrubljena zlatnim pleterom. Na sredini polja kopče je znak isti kao i znak na zastavi predsjednika 
Republike Hrvatske, ali bez natpisa na vrpci. 

Članak 26. 
Predsjednik Republike Hrvatske nosi lentu u posebnim svečanim prilikama koje su vezane uz 
predstavljanje Republike Hrvatske: 
a) na Dan državnosti; 
b) pri predaji priznanja; 
c) kod akreditiranja diplomatskih i konzularnih predstavnika; 
d) u drugim svečanim prilikama 

VII. KAZNENE ODREDBE 

Članak 27. Novčanom kaznom od 5.000 do 25.000 dinara kaznit će se za prekršaj pravna osoba 
ako: 
1. rabi grb ili zastavu suprotno članku 3. ovoga zakona; 
2. rabi grb ili zastavu Republike Hrvatske u obliku ili sadržaju koji nisu utvrđeni Ustavom 
Republike Hrvatske i ovi m zakonom (članak 4. stavak 1 ) ili suprotno odredbi članka 4. stavka 2. 
ovoga zakona; 
3. rabi dijelove grba ili zastave suprotno članku 4. stavku 3. ovoga zakona; 
4. na javnom mjestu ističe dotrajale, neuredne, poderane ili na drugi način oštećene grb ili 
zastavu Republike Hrvatske (članak 5); 
5. rabi grb ili zastavu Republike Hrvatske protivno uvjetima iz članka 6. ovoga zakona; 6. ne rabi 
grb Republike Hrvatske u slučajevima kada se grb obavezno rabi (članak 8); 7. izvede himnu 
Republike Hrvatske protivno odredbi članka 19. ovoga zakona. 

Za prekršaj iz stavka 1. ovoga članka kaznit će se novčanom kaznom od 1.000 do 5.000 dinara i 
odgovorna osoba u pravnoj osobi. Novčanom kaznom od 1.500 do 5.000 dinara kaznit će se i 
fizička osoba za prekršaj iz točke |, 2, 3, 4, 5. i 7. stavka 1. ovoga članka. 
Za prekršaj iz stavka 1. ovoga članka kaznit će se novčanom kaznom od 1.000 do 5.000 dinara 
odgovorna osoba u organu društveno-političke zajednice i drugom državnom organu. 
Ako se prekršaj iz stavka 1. točke 7. ovoga članka počini na javnom skupu, kaznit će se 
novčanom kaznom od 1.000 do 5.000 dinara i osoba odgovorna za organizaciju javnog skupa. 
Clanak 28. 
Za prekršaj iz članka 27. ovoga zakona kaznit će se novčanom kaznom od 5.000 do 25.000 
dinara osoba koja samostalno obavlja djelatnost sredstvima rada u vlasništvu građana, a druga 
osoba novčanom kaznom od 1.000 do 5.000 dinara. 
Članak 29. 
Učinitelju prekršaja iz članka 27. i 28. ovoga zakona, izreći će se zaštitna mjera oduzimanja 
predmeta kojim je izvršen prekršaj. 
Ovlaštena službena osoba organa nadležnog za unutarnje poslove može prije nego što je 
pokrenut prekršajni postupak, zaplijeniti predmete iz stavka 1. ovoga članka. Zaplijenjeni 
predmeti moraju se odmah predati organu nadležnom za vođenje prekršajnog postupka. 
Clanak 30. 
Likovni prikaz grba i zastave Republike Hrvatske, te zastave i lente predsjednika Republike 
Hrvatske sastavni je dio ovoga zakona. 
Članak 31. 
Ovaj zakon stupa na snagu danom objave u "Narodnim novinama". 
Klasa: 017-01/90-01/02 
Zagreb, 21. prosinca 1990. 
SABOR REPUBLIKE HRVATSKE 
Predsjednik Vijeća udruženog rada 
Ivan Matija, v. r. 
Predsjednik Vijeća općina 
Slavko Degoricija, V. r. 
Predsjednik Društveno-političkog vijeća 
Ivan Vekić, v. r. 
Predsjednik Sabora 
dr. Žarko Domljan, v. r 

Kazneni zakon, Narodne novine 110/97., 27/98., 50/00., 129/00., 51/01., 
111/03., 190/03., 105/04., 84/05. i 71/06. 


Povreda ugleda Republike Hrvatske 
Članak 151. 


Tko javno izvrgne ruglu, preziru ili grubom omalovažavanju Republiku Hrvatsku, 
njezinu zastavu, grb ili himnu, hrvatski narod ili etničke i nacionalne zajednice ili 
manjine koje žive u Republici Hrvatskoj, kaznit će se kaznom zatvora od tri 
mjeseca do tri godine. 


Zlouporaba međunarodnih znakova 
Članak 168. 


(1) Tko zlouporabi ili neovlašteno nosi zastavu ili znak Ujedninjenih naroda, 
Crvenog križa ili znakove koji njima odgovaraju, ili druge priznate međunarodne 
znakove kojima se obilježavaju određeni objekti radi zaštite od vojnih operacija, 
kaznit će se kaznom zatvora od tri mjeseca do tri godine. 


(2) Tko kazneno djelo iz stavka 1. ovoga članka počini u području vojnih 
operacija, kaznit će se kaznom zatvora od šest mjeseci do pet godina. 


Povreda ugleda strane države i međunarodne organizacije 
Članak 186. 


(1) Tko javno izvrgne ruglu, preziru ili grubom omalovažavanju stranu državu, 
njezinu zastavu, grb, himnu, poglavara ili diplomatskog predstavnika u drugoj 
državi, kaznit će se kaznom zatvora od tri mjeseca do tri godine. 


(2) Kaznom iz stavka 1. ovoga članka kaznit će se tko izvrgne ruglu, preziru ili 
grubom omalovažavanju Ujedinjene narode, Međunarodni crveni križ ili drugu 
priznatu međunarodnu organizaciju ili njihove najviše predstavnike. 


(3) Pokretanje kaznenog postupka poduzima se na temelju odobrenja Državnog 
odvjetnika Republike Hrvatske koji takvo odobrenje može dati nakon pribavljenog 
pristanka države, međunarodne organizacije ili osobe protiv koje je počinjeno 
kazneno djelo. 

Zakon o izmjenama i dopunama zakona kojima su određene novčane kazne 
za privredne prijestupe i prekršaje, 24. ožujka 1993., Narodne novine, br. 
26/1993, 1. travnja 1993. 


Članak 137. 


U Zakonu o grbu, zastavi i himni Republike Hrvatske te zastavi i lenti 
predsjednika Republike Hrvatske ("Narodne novine", br. 55/90.) u članku 27. 
riječi: "5.000 do 25.000 dinara" zamjenjuju se riječima: "u dinarskoj 
protuvrijednosti 50 do 300 DEM". 


U stavku 2. riječi: "1.000 do 5.000 dinara" zamjenjuju se riječima: "u dinarskoj 
protuvrijednosti 15 do 50 DEM". 


U stavku 3. riječi: "1.500 do 5.000 dinara" zamjenjuju se riječima: "u dinarskoj 
protuvrijednosti 20 do 50 DEM". 


U stavku 4. riječi: "1.000 do 5.000 dinara" zamjenjuju se riječima: "u dinarskoj 
protuvrijednosti 15 do 50 DEM". 


U stavku 5. riječi: "1.000 do 5.000 dinara" zamjenjuju se riječima: "u dinarskoj 
protuvrijednosti 15 do 50 DEM". 


U članku 28. riječi: "5.000 do 25.000 dinara" zamjenjuju se riječima: "u dinarskoj 
protuvrijednosti 50 do 300 DEM", a riječi: "1.000 do 5.000 dinara" zamjenjuju se 
riječima: "u dinarskoj protuvrijednosti 15 do 50 DEM". 


U članku 28. zakona dodaje se stavak 2. koji glasi: "Za prekršaj iz članka 27. 
počinjen drugi puta, uz novčanu kaznu izreći će se mjera oduzimanja dozvole za 
obavljanje djelatnosti u trajanju do šest mjeseci, a za prekršaj počinjen treći puta 
uz novčanu kaznu izreći će se mjera trajnog oduzimanja dozvole za obavljanje 
djelatnosti". 


Zakon o dopunama Zakona o izmjenama i dopunama zakona kojima su 
određene novčane kazne za privredne prijestupe i prekršaje, 24. ožujka 
1994., Narodne novine, br. 29/1994, 11. travnja 1994. 

Članak 3. 
U svim odredbama Zakona o izmjenama i dopunama zakona kojima su određene 
novčane kazne za privredne prijestupe i prekršaje ("Narodne novine", br. 26/93.) riječi: "u 
dinarskoj protuvrijednosti" zamijenjuju se riječima "u protuvrijednosti domaće valute od". 


Zakonske norme koje uređuju uporabu zastave trgovačke mornarice 


Pravilnik o čamcima, 11. srpnja 1991., Narodne novine, br. 39/1991, 3. kolovoza 1991. 


Pravilnik izmjenama Pravilnika o čamcima, 26. listopada 1992., Narodne novine, br. 76/1992, 
9. studenog 1992. 


Pravilnik o isticanju i vijanju zastave trgovačke mornarice Republike Hrvatske i isticanju 
znakova na brodovima trgovačke mornarice Republike Hrvatske, 25. veljače 1992., Narodne 
novine, br. 16/1992, 26. ožujka 1993. 


Pomorski zakonik, 2. veljače 1994., Narodne novine, br. 17/1994, 7. ožujka 1994. 


Pravilnik o isticanju i vijanju zastave trgovačke mornarice Republike Hrvatske i isticanju 
znakova na brodovima trgovačke mornarice Republike Hrvatske, 28. travnja 1997, Narodne 
novine, br. 51/1997, 16. svibnja 1997. 


Pravilnik o isticanju i vijanju zastave trgovačke mornarice Republike Hrvatske i isticanju 
znakova na brodovima trgovačke mornarice Republike Hrvatske na unutarnjim plovnim 
putevima, 22. svibnja 2000., Narodne novine, br. 56/2000, 6. lipnja 2000. 


Pravilnik o čamcima, 26. srpnja 2000., Narodne novine, br. 80/2000, 9. kolovoza 2000. 
Pomorski zakonik, 8. prosinca 2004., Narodne novine, br. 181/2004, 21. prosinca 2004. 
Pravilnik o čamcima, 15. ožujka 2006., Narodne novine, br. 38/2006, 5. travnja 2006. 


Pravilnik izmjenama i dopunama Pravilnika o čamcima, 18. srpnja 2006., Narodne novine, br. 
91/2006, 14. kolovoza 2006. 


Pravilnik o načinu vijanja zastave i isticanja znakova na brodovima i jahtama, 23. studenog 
2007., Narodne novine, br. 126/2007, 10. prosinca 2007. 


Zakonske norme koje uređuju pitanja zastave na ratnim brodovima 


Zakon o stavljanju izvan snage Zakona o vojnim pomorskim zastavama Socijalističke 
Federativne Republike Jugoslavije i komandnim i rangovnim zastavama, 26. lipnja 1991. 
Narodne novine, 53/1991, 8. listopada 1991. 


Odluka o vojnopomorskim, zapovjednim i položajnim zastavama i plamencima na ratnim 
brodovima Republike Hrvatske, 18. kolovoza 1999., Narodne novine, br. 105/1999, 13. 
listopada 1999. 


Pravilnik o tehničkim uvjetima izrade, postupku i načinu isticanja te vijanja zastava i 
plamenaca na ratnim brodovima Republike Hrvatske, 8. rujna 1999., Narodne novine, br. 
105/1999, 13. listopada 1999. 

Grafički standardi grba i zastave Republike Hrvatske 


Pravilnici o lokalnim grbovima i zastavama 


Pravilnik o postupku za utvrđivanje grba i zastave jedinica lokalne samouprave, 11. 
listopada 1994., Narodne novine, br. 80/1994, 2. studenog 1994. 


Pravilnik o dopuni Pravilnika o postupku za utvrđivanje grba, i zastave jedinice lokalne 
samouprave, 11. travnja 1995., Narodne novine, br. 26/1995, 20. travnja 1995. 


Pravilnik o postupku davanja odobrenja grba i zastave jedinici lokalne samouprave, 29. 
lipnja 1998., Narodne novine, br. 94/1998, 10. srpnja 1998. 


Pravilnik o izmjenama Pravilnika o postupku davanja odobrenja grba i zastave jedinici 
lokalne samouprave, 21. svibnja 2004., Narodne novine, br. 68/2004, 26. svibnja 2004. 

Željko Heimer 


The Flags and Arms of the Modern Era http://zeljko-heimer-fame-from.hr 
Hrvatsko grboslovno i zastavoslovno društvo http://www.hgzd.hr 


LEYKAM 


international http:/www.leykam-international.hr 

